CELEX: 52006PC0165
Language: mt
Date: 2006-04-12
Title: Proposta għal regolament tal-Kunsill li jimponi dazju definittiv ta’ l-antidumping fuq importazzjonijiet ta’ manjesja maħruqa sew (biex it-trab jifforma f’solidu) li toriġina fir-Repubblika tal-Poplu taċ-Ċina

Avviż Legali Importanti

|

52006PC0165

Proposta għal regolament tal-Kunsill li jimponi dazju definittiv ta’ l-antidumping fuq importazzjonijiet ta’ manjesja maħruqa sew (biex it-trab jifforma f’solidu) li toriġina fir-Repubblika tal-Poplu taċ-Ċina  /* KUMM/2006/0165 finali */  

	[pic] | KUMMISSJONI TAL-KOMUNITAJIET EWROPEJ |Brussel 12.4.2006KUMM(2006) 165 finaliProposta għalREGOLAMENT TAL-KUNSILLli jimponi dazju definittiv ta’ l-antidumping fuq importazzjonijiet ta’ manjesja maħruqa sew (biex it-trab jifforma f’solidu) li toriġina fir-Repubblika tal-Poplu taċ-Ċina(preżentata mill-Kummissjoni)MEMORANDUM TA’ SPJEGAZZJONI1. IL-KUNTEST TAL-PROPOSTA |110 | Raġunijiet għall-proposta u l-għanijiet tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien minn importazzjonijiet iddampjati minn pajjiżi li mhumiex membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 ('Regolament bażiku’), fil-proċedura li tikkonċerna l-importazzjonijiet tal-manjesja li hija maħruqa sew (biex minn trab tifforma f’solidu) li toriġina fir-Repubblika tal-Poplu taċ-Ċina |120 | Kuntest ġenerali Din il-proposta hi magħmula fil-kuntest ta’ l-implimentazzjoni tar-Regolament bażiku u hi r-riżultat ta’ investigazzjoni li saret bi qbil mar-rekwiżiti sostantivi u l-proċeduri stipulati fir-Regolament bażiku. |130 | Dispożizzjonijiet eżistenti fil-qasam tal-proposta Regolament tal-Kunsill (KE) Nru 360/2000 ta’ l-14 ta’ Frar 2000 li jimponi dazju definittiv ta’ l-antidumping fuq l-importazzjonijiet ta' ossidu tal-manjesju maħruq sew (biex minn trab jifforma f'solidu) li joriġina fir-Repubblika tal-Poplu taċ-Ċina, Regolament kif emendat l-aħħar mir-Regolament tal-Kunsill (KE) Nru 986/2003 tal-5 ta' Ġunju 2003. Proposta għar-Regolament li jtawwal il-miżuri imposti mir-Regolament tal-Kunsill (KE) Nru 360/2000. |141 | Konsistenza mal-politiki u l-għanijiet l-oħra ta’ l-Unjoni Mhux applikabbli. |2. KONSULTAZZJONI MA’ PARTIJIET INTERESSATI U EVALWAZZJONI TA’ L-IMPATT |Konsultazzjoni mal-partijiet interessati |219 | Il-partijiet interessati milquta mill-proċedura diġa’ kellhom il-possibbilità li jħarsu l-interessi tagħhom waqt l-investigazzjoni, bi qbil mad-dispożizzjonijiet tar-Regolament bażiku. |Ġbir u użu ta’ ħiliet esperti |229 | Ma kienx hemm bżonn li jintużaw ħiliet esperti barranin. |230 | Evalwazzjoni ta’ l-impatt Din il-proposta hi frott l-implimentazzjoni tar-Regolament bażiku. Ir-regolament bażiku ma jaħsibx għal evalwazzjoni ġenerali ta' l-impatt iżda fih lista dettaljata tal-kundizzjonijiet li jridu jiġu evalwati. |3. ELEMENTI LEGALI TAL-PROPOSTA |305 | L-azzjoni proposta fil-qosor Fil-15 ta’ Frar 2005, il-Kummissjoni bdiet reviżjoni dwar l-iskadenza tal-miżuri fis-seħħ fir-rigward ta’ l-importazzjonijiet ta' ossidu tal-manjesju maħruq sew li joriġina fir-Repubblika tal-Poplu taċ-Ċina, wara li rċeviet talba mingħand il-produtturi tal-Komunità, li tindika li l-iskadenza tal-miżuri x’aktarx setgħet twassal biex id-dumping offensiv jibqa’ jsir jew jerġa’ jiġri. Il-proposta mehmuża għal Regolament tal-Kunsill hi bbażata fuq sejbiet dwar id-dumping, il-ħsara u l-interess tal-Komunità u dwar l-analiżi ta' l-effetti li jista' jkun hemm jekk jitneħħew jew jinżammu l-miżuri li hemm fis-seħħ. L-investigazzjoni kkonfermat li d-dumping għadu għaddej u li hemm tendenza li jerġa’ jsir il-ħsara minħabba f’hekk, jekk il-miżuri jiġu rrevokati fir-rigward tal-pajjiż konċernat. L-Istati Membri kienu kkonsultati fir-rigward ta’ din ir-reviżjoni. Hu, għalhekk, propost li l-Kunsill jadotta l-proposta mehmuża għal Regolament li permezz tiegħu jinżammu l-miżuri eżistenti. |310 | Bażi legali Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien mill-importazzjonijiet iddampjati minn pajjiżi li mhumiex membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta’ Diċembru 2005. |329 | Prinċipju ta’ sussidjarjetà Il-proposta hi f’idejn il-kompetenza esklussiva tal-Komunità. Il-prinċipju ta’ sussidjarjetà għalhekk ma japplikax. |Il-prinċipju ta’ proporzjonalità Il-proposta taqbel mal-prinċipju ta’ proporzjonalità għar-raġuni(jiet) li ġejja. |331 | Il-forma ta’ azzjoni hi deskritta fir-regolament bażiku msemmi hawn fuq u ma tagħti l-ebda skop għal deċiżjoni nazzjonali. |332 | Indikazzjoni dwar kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini hu minimizzat u proporzjonali ma’ l-għan tal-proposta mhix applikabbli |Għażla ta’ strumenti |341 | Strumenti proposti: regolament. |342 | Mezzi oħra ma jkunux adegwati għar-raġuni(jiet) li ġejjin. Ir-Regolament bażiku msemmi hawn fuq ma jaħsibx għal għażliet alternattivi. |4. IMPLIKAZZJONI GħALL-BAġIT |409 | Il-proposta m’għandha l-ebda implikazzjoni għall-baġit tal-Komunità. |Proposta għalREGOLAMENT TAL-KUNSILLli jimponi dazju definittiv ta’ l- antidumping fuq importazzjonijiet ta’ manjesja maħruqa sew (biex it-trab jifforma f’solidu) li toriġina fir-Repubblika tal-Poplu taċ-ĊinaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien mill-importazzjonijiet iddampjati minn pajjiżi li mhumiex membri tal-Komunità Ewropea[1] (minn issa 'l quddiem ir-'Regolament bażiku'), u b'mod partikolari l-Artikoli 9 u 11(2) tiegħu,Wara li kkunsidra l-proposta mressqa mill-Kummissjoni wara li kkonsultat lill-Kumitat Konsultattiv,Billi:A. PROĊEDURA1. Miżuri fis-seħħIL-KUNSILL TA’ L-UNJONI EWROPEA,(1) F’Diċembru ta’ l-1993, miżuri definittivi ta’ ta’ l- antidumping fuq l-importazzjonijiet tal-manjesja maħruqa sew (billi t-trab jifforma f’solidu) (‘ DBM ’ jew ‘il-prodott konċernat’) li joriġina fir-Repubblika tal-Poplu taċ-Ċina (' PRC ') kienu imposti mir-Regolament tal-Kunsill (KE) Nru 3386/93[2] ('investigazzjoni oriġinali'). Dawn il-miżuri kienu forma ta’ prezz minimu fuq l-importazzjoni.(2) Wara li saret reviżjoni dwar l-iskadenza, dawn il-miżuri ta’ ta’ l- antidumping inżammu fi Frar ta’ l-2000 permezz tar-Regolament tal-Kunsill (KE) Nru 360/2000[3].(3) Wara li saret reviżjoni temporanja, il-Kunsill, permezz tar-Regolament (KE) Nru 986/2003[4], emenda l-forma tal-miżuri ta’ l- antidumping fis-seħħ billi żamm prezz minimu iżda soġġett għal kundizzjonijiet speċifiċi u impona dazju ad valorem ta’ 63,3% fil-każijiet l-oħra kollha.2. Talba għal reviżjoni(4) Wara l-pubblikazzjoni ta’ avviż dwar inkjesta imminenti tal-miżuri ta' l- antidumping fis-seħħ fuq l-importazzjonijiet tad- DBM li joriġinaw fil- PRC[5] , is-servizzi tal-Kummissjoni rċevew talba f’Novembru ta’ l-2004 biex jirrevedu dawn il-miżuri skond l-Artikolu 11(2) tar-Regolament bażiku.(5) It-talba saret mill- Eurométaux , li kien qed jaġixxi f’isem il-produtturi tal-Komunità (minn issa ’l quddiem il-'produtturi applikanti’) li jirrappreżentaw proporzjon maġġuri, f’dan il-każ aktar minn 50%, tal-produzzjoni totali Komunitarja tad- DBM.(6) It-talba kienet ibbażata fuq ir-raġunijiet li l-iskadenza tal-miżuri x’aktarx twassal biex jibqa’ jsir jew jerġa’ jsir l-iddampjar u ħsara lill-industrija Komunitarja. Wara li ddeterminat, wara konsultazzjoni mal-Kumitat Konsultattiv, li hemm biżżejjed provi biex tinbeda reviżjoni, il-Kummissjoni bdiet investigazzjoni[6] skond l-Artikolu 11(2) tar-Regolament bażiku.3. Investigazzjoni(7) Is-servizzi tal-Kummissjoni taw parir b’mod uffiċjali lill-produtturi applikanti Komunitarji, lill-produtturi l-oħra Komunitarji, lill-produtturi li jesportaw fil- PRC (minn issa ’l quddiem ‘esportaturi Ċiniżi’), lill-importaturi, lill-kummerċjanti, lill-utenti u l-assoċjazzjonijiet tagħhom li huma magħrufa li huma interessati, kif ukoll lir-rappreżentanti tal-gvern tal-pajjiż esportatur, dwar l-introduzzjoni tar-reviżjoni.(8) Is-servizzi tal-Kummissjoni bagħtu kwestjonarji lil dawn il-partijiet kollha u lil dawk li urew l-interess tagħhom fiż-żmien stipulat imsemmi fin-notifika dwar l-inizjazzjoni.(9) Is-servizzi tal-Kummissjoni taw ukoll lill-partijiet direttament konċernati l-opportunità biex jagħtu l-opinjonijiet tagħhom bil-miktub u jitolbu li jinstemgħu fiż-żmien stipulat fl-avviż ta’ l-inizjazzjoni.(10) Minħabba li jidher li hemm numru kbir ta’ produtturi li jesportaw fil- PRC u importaturi tal-prodott konċernat, it-teħid ta’ kampjuni kien maħsub fl-avviż ta’ inizjazzjoni, skond l-Artikolu 17 tar-Regolament bażiku. Sabiex ikunu jistgħu jiddeċiedu jekk it-teħid ta’ kampjuni jkunx meħtieġ u, jekk hekk, biex jintgħażel kampjun, is-servizzi tal-Kummissjoni bagħtu formoli kampjunarji u staqsew informazzjoni speċifika dwar il-volum tal-bejgħ medju u l-prezzijiet ta’ kull produttur li jesporta u importatur konċernat. Ma rċevew l-ebda risposta mingħand l-ebda produttur li jesporta, u rċevew tliet risposti biss mingħand l-importaturi. Għalhekk ġie deċiż li t-teħid ta’ kampjuni ma kienx meħtieġ.(11) Barra minn hekk, intbagħtu kwestjonarji lill-produtturi f’pajjiżi analogi potenzjali, bħall-Brażil, il-Kanada u t-Turkija, li kienu jafu bihom is-servizzi tal-Kummissjoni.(12) Il-produtturi applikanti kollha Komunitarji wieġbu l-kwestjonarju. L-ebda produttur Ċiniż li jesporta u l-ebda importatur ma wieġbu l-kwestjonarju. Iżda, żewġ importaturi taw il-fehmiet tagħhom bil-miktub. Wieħed minn dawk li juża’ l-prodott wieġeb b’mod parzjali l-kwestjonarju.(13) Is-servizzi tal-Kummissjoni fittxew u vverifikaw l-informazzjoni kollha meqjusa neċessarja bl-iskop li tiġi determinata t-tendenza li x’aktarx li jibqa’ sejjer jew jerġa’ jsir id-dampjar u l-ħsara u l-interess tal-Komunità. Iż-żjarat ta’ verifika saru fil-bini tal-kumpaniji li ġejjin:(a) produtturi applikanti Komunitarji:— Grecian Magnesite SA, Athens, Greece;— Magnesitas Navarras, S.A., Pamplona, Spain;— Slovenské Magnezitové Závody a.s., Jelšava, Slovakia;(b) produttur fil-pajjiż analogu:— Kümaş Kütahya Manyezit Işletmeleri Pazarlama A.Ş., Kütahya, Turkey.4. Perjodu ta’ investigazzjoni(14) L-investigazzjoni dwar il-kontinwazzjoni jew ir-rikorrenza tad- dumping kienet mifruxa fuq il-perjodu mill-1 ta’ Jannar 2004 sal-31 ta’ Diċembru 2004 (minn issa ’l quddiem il-‘PI’). L-eżaminar tax-xejriet relevanti għall-evalwazzjoni tal-probabbiltà li titkompla jew terġa’ ssir il-ħsara kien mifrux fuq il-perjodu mill-1 ta’ Jannar 2000 sa l-aħħar tal-PI (il-perjodu meqjus).IL-PRODOTT KONĊERNAT U PRODOTT LI JIXXIEBAH1. Il-prodott konċernat(15) Il-prodott konċernat hu l-istess bħal dak f’investigazzjonijiet imgħoddija li wasslu għall-impożizzjoni ta’ miżuri li bħalissa qegħdin fis-seħħ, jiġifieri manjesja naturali maħruqa sew li toriġina fil- PRC u taqa’ fi ħdan il-kodiċi NM 2519 90 30.(16) Id- DBM hu pproċessat mill- magnesite , li ssir b’mod naturali fil-karbonat tal-manjesju. Sabiex jiġi prodott id- DBM , il-karbonat tal-manjesju jrid jiġi mħaffer fil-minjieri, mgħaffeġ, magħżul u mbagħad maħruq ġo forn apposta f’temperaturi ta’ 1 500 sa 2 000° C. Ir-riżultat huwa DBM b’kontenut ta’ MgO (ossidu tal-manjesju) li jestendi minn 80 sa 98%. L-impuritajiet ewlenin fid- DBM huma SiO2, Fe2O3, Al2O3, CaO u B2O3 (ossidu tas-silikon, ossidu tal-ħadid, ossidu ta’ l-aluminju, ossidu tal-kalċju, u ossidu tal-boron rispettivament). Id- DBM hu użat l-aktar fl-industrija refrattarja li tagħmel refrattarji ffurmati u mhux iffurmati. Għalkemm hemm tipi differenti tal-prodott konċernat b’per eżempju kontenut varju ta' MgO, kollha għandhom l-istess karatteristiċi u użi bażiċi kimiċi u fiżiċi u jistgħu jinbidlu ma’ xulxin. Għalhekk, bħal fl-investigazzjoni ta’ qabel, il-gradi kollha tad- DBM għandhom jitqiesu li jiffurmaw prodott wieħed għall-fini ta’ din l-investigazzjoni.2. Prodott li jixxiebah(17) Kif stabbilit fl-investigazzjonijiet ta’ qabel, din l-investigazzjoni tar-reviżjoni kkonfermat li l-prodotti esportati mill- PRC u dawk fabbrikati u mibjugħa fis-suq domestiku tal- PRC , kif ukoll dawk fabbrikati u mibjugħa mill-produtturi Komunitarji fis-suq tal-Komunità u mill-produttur fil-pajjiż analogu fis-suq domestiku tal-pajjiż analogu għandhom l-istess karatteristiċi u użu aħħari bażiċi fiżiċi u kimiċi u għalhekk huma meqjusa li huma prodotti jixxiebhu fi ħdan it-tifsira ta' l-Artikolu 1(4) tar-Regolament bażiku.C. PROBABBILTA` LI D-DAMPJAR JIBQA’ JSIR(18) Skond l-Artikolu 11(2) tar-Regolament bażiku, ġie eżaminat jekk l-iskadenza tal-miżuri x'aktarx twassal biex id-dampjar jibqa' jsir.1. Rimarki preliminari(19) Fin-nuqqas ta’ kooperazzjoni kemm minn xi wieħed mill-produtturi Ċiniżi li jesportaw jew minn xi importatur fil-Komunità, dan l-eżami jrid ikun ibbażat fuq informazzjoni li hemm għad-dispożizzjoni tas-servizzi tal-Kummissjoni minn sorsi oħra. F’dan ir-rigward u skond id-dispożizzjonijiet ta’ l-Artikolu 18 tar-Regolament bażiku, id- data tal-Eurostat li tirreferi għall-kodiċi CN bi 8 numri, iċċekkjata ma’ sorsi oħra, intużat biex tistabbilixxi l-kwantitajiet u l-prezzijiet ta’ l-importazzjoni.(20) Skond id- data tal-Eurostat, instab li waqt il-PI 369 079 tunnellati ta’ DBM ġew impurtati mill- PRC fil-Komunità, jiġifieri madwar 40% tal-konsum tal-Komunità.(21) Waqt il-PI tar-reviżjoni dwar l-iskadenza ta’ qabel, il-volum ta' l-importazzjoni tad- DBM Ċiniż fil-Komunità ammonta għal 260 967 tunnellata, jiġifieri 54% tal-konsum tal-Komunità.(22) Ta’ min jinnota li, peress li l-Komunità kibret għal 25 Stat Membru, il-volumi ta’ l-esportazzjonijiet u l-prezzijiet tas-suq ta’ l-esportazzjoni tar-reviżjonijiet dwar l-iskadenza ta’ qabel u t’issa ma jistgħux jiġu mqabbla direttament.2. Dumping ta’ importazzjonijiet waqt il-perjodu ta' investigazzjoni(23) Skond l-Artikolu 11(9) tar-Regolament bażiku, is-servizzi tal-Kummissjoni użaw l-istess metodoloġija bħal fl-investigazzjoni ta' qabel. Ta' min jiftakar li fl-investigazzjoni ta’ qabel, ġie stabbilit profitt ta’ dumping ta’ madwar 50%.Pajjiż analogu(24) Biex ġie kkalkulat il-valur normali tqis il-fatt li għal din l-investigazzjoni l-valur normali għall-importazzjonijiet mill- PRC kellu jiġi bbażat fuq data minn terza pajjiż b’ekonomija tas-suq skond l-Artikolu 2(7)(a) tar-Regolament bażiku. Fl-avviż ta’ l-inizjazzjoni t-Turkija tqieset bħala terza pajjiż adattat b'ekonomika tas-suq. Importatur mhux relatat stqarr li t-Turkija ma kinetx adattata minħabba li l-aċċess għal materjal mhux maħdum fit-Turkija kien aktar diffiċli milli fil- PRC. Il-minjieri tal- magnesite fit-Turkija m’għandhomx l-istess vantaġġi naturali bħal fil- PRC għalhekk l-ispejjeż biex joħorġuh mill-minjieri u jipproċessawh kienu ogħla minn dawk fil-minjieri Ċiniżi. Barra minn hekk, l-istess importatur qal li s-suq domestiku Tork kien żgħir wisq biex ikun rappreżentattiv tas-suq Ċiniż. Dan l-importatur issuġġerixxa li l-Brażil jew il-Kanada kienu aktar adattati bħala terza pajjiżi b’ekonomija tas-suq potenzjali.(25) Is-servizzi tal-Kummissjoni eżaminaw jekk it-Turkija, li diġa' ntużat bħala terza pajjiż b'ekonomija tas-suq fl-investigazzjoni ta' qabel, kinetx xorta għażla raġonevoli. B’mod partikolari, instab li talanqas tliet kumpaniji Torok ipproduċew u biegħu d- DBM fit-Turkija fi kwantitajiet sinifikanti b’kompetizzjoni ma’ xulxin u ma’ l-importazzjonijiet minn pajjiżi oħra. Il-kwistjoni li l-aċċess għall-materjal mhux maħdum huwa aktar faċli fil- PRC milli fit-Turkija kienet indirizzata fl-investigazzjoni oriġinali u l-ebda evidenza ġdida ma tressqet biex tbiddel il-konklużjoni li t-Turkija kienet terza pajjiż b'ekonomija tas-suq adattata. Sakemm intwera li dawk id-differenzi jeżistu, dawn jistgħu jitqiesu billi jsiru l-aġġustamenti neċessarji. Produttur Tork wieħed qabel li jikkoopera.(26) Il-proposta tal-Brażil u l-Kanada bħala pajjiż analogu potenzjali tqieset ukoll u l-kwestjonarji ta’ ta’ l- antidumping intbagħtu lill-produtturi kollha magħrufa tad- DBM f’dawn il-pajjiżi. Iżda, l-ebda risposti ma ġew irċevuti u għalhekk is-servizzi tal-Kummissjoni ma kellhom l-ebda informazzjoni f’idejhom dwar il-prezzijiet tal-bejgħ u l-ispejjeż tal-produzzjoni għad- DBM fil-Kanada u l-Brażil. Għalhekk, l-ebda konsiderazzjoni oħra ma tista’ tingħata lill-użu tal-Brażil u l-Kanada bħala pajjiżi analogi.(27) Għalhekk waslu għall-konklużjoni li t-Turkija kienet pajjiż analogu adattat għall-fini li jiġi stabbilit il-valur normali.Valur normali(28) Skond l-Artikolu 2(4) tar-Regolament bażiku, tqis jekk sarx biżżejjed bejgħ domestiku tal-prodott konċernat mill-produttur fit-Turkija waqt il-kummerċ normali. Peress li l-volum tat-transazzjonijiet li jħallu qligħ kien ogħla minn 80%, u l-prezz medju li jrid jingħata attenzjoni sew kien ogħla mill-prezz tal-produzzjoni flimkien ma' l-ispejjeż tal-bejgħ, l-ispejjeż ġenerali u amministrattivi, il-valur normali ġie stabbilit abbażi tal-prezzijiet medji li jeħtieġu attenzjoni sew imħallsa fil-verità għall-bejgħ tal-prodott konċernat fis-suq domestiku Tork. Skond l-Artikolu 18 tar-Regolament bażiku, u fin-nuqqas ta’ kwalunkwe kooperazzjoni mill-esportaturi Ċiniżi, il-prezz tal-bejgħ medju li jeħtieġ konsiderazzjoni sew tal-produttur Tork intuża' peress li ma kien hemm l-ebda informazzjoni dwar it-tipi ta' prodotti impurtati mill- PRC għal ġol-Komunità u ma kien hemm l-ebda informazzjoni disponibbli li ssuġġeriet li t-taħlit tal-prodott ta’ l-esportazzjonijiet Ċiniżi mal-bejgħ domestiku Komunitarju u Tork kien sostanzjalment differenti.Il-prezz ta’ l-esportazzjoni(29) Minħabba n-nuqqas ta’ kooperazzjoni mill-esportaturi Ċiniżi, il-prezz ta’ l-esportazzjoni kellu jiġi bbażat fuq fatti disponibbli skond l-Artikolu 18 tar-Regolament bażiku. Il-figuri tal-Eurostat intgħażlu bħala l-bażi adattata biex jiġi stabbilit il-prezz ta’ l-esportazzjoni. Il-livelli medji tal-prezzijiet tal-Eurostat kienu kkonfermati b’referenza għall-informazzjoni miksuba minn bniedem wieħed li juża’ l-prodott li kkoopera.Paragun(30) Il-valur medju normali li jeħtieġ konsiderazzjoni sew ġie mqabbel dak tal-prezz medju ta' l-esportazzjoni tad- DBM , skond l-Artikolu 2(11) tar-Regolament bażiku, it-tnejn fuq livell ta’ qabel il-prezz tas-suq.(31) Biex ikun assigurat paragun ġust bejn il-valur normali u l-prezz ta’ l-esportazzjoni, tqisu d-differenzi fil-fatturi li jaffettwaw il-komparabbiltà tal-prezzijiet skond l-Artikolu 2(10) tar-Regolament bażiku. F’dan ir-rigward, saru aġġustamenti għall-ispejjeż tat-trasport tal-merkanzija fuq l-art u biex taqsam l-oċejan, l-ispejjeż ta' l-assikurazzjoni, it-tqandil, it-tagħbija u spejjeż anċillari.(32) Fl-investigazzjoni ta’ qabel ġie aċċettat li l-aċċess għall-materjal mhux maħdum kien aktar faċli fil- PRC milli fit-Turkija. Peress li l-ebda informazzjoni ma ngħatat biex tindika li din is-sitwazzjoni nbidlet, ingħatat konċessjoni biex tqis id-differenza fir-rati biex jinħareġ il-materjal mill-minjieri bejn iż-żewġ pajjiżi. L-istess aġġustament fuq il-valur normali ġie applikat bħal fl-investigazzjoni ta’ qabel, jiġifieri tnaqqis fil-valur normali li jikkorrispondi għal 20% ta’ l-ispejjeż ta’ estrazzjoni misjuba għall-produttur Tork li kkoopera.(33) Barra minn hekk, bħal fl-investigazzjonijiet ta’ qabel, ġie meqjus li l-purità tal-materjal mhux maħdum tal- PRC kienet ogħla minn dak tal-materjal Tork mhux maħdum. Fin-nuqqas ta’ kull informazzjoni mogħtija li tindika xi bidla f’dan ir-rigward, għalhekk sar aġġustament li jikkorrispondi għal 25% ta' l-ispejjeż tal-fabbrikar misjuba għall-produttur Tork li kkoopera biex titqies din id-differenza.Il-profitt tad- dumping(34) Il-paragun bejn il-valur normali u l-prezz ta’ l-esportazzjoni wera li kien qed isir l-iddampjar, il-profitt ta’ l-iddampjar huwa ekwivalenti għall-ammont li bih il-valur normali, hekk stabbilit, qabeż il-prezz ta' l-esportazzjoni lejn il-Komunità. Il-profitt ta’ l-iddampjar li nstab, bħala persentaġġ tal-prezz ta’ l-importazzjoni fil-fruntiera tal-Komunità CIF , kien madwar 35%.3. L-iżviluppi ta’ l-importazzjonijiet jekk il-miżuri jiġu rrevokatiRimarki preliminari(35) Minbarra l-analiżi dwar l-eżistenza tad-dampjar waqt il-PI, il-probabbiltà li d-dampjar jibqa' jsir ġiet eżaminata wkoll. Fin-nuqqas ta’ kooperazzjoni minn produtturi Ċiniż li jesportaw u peress li kien hemm ftit tagħrif pubbliku dwar l-industrija Ċiniża tad- DBM , il-konklużjonijiet t’hawn taħt jiddependu primarjament fuq fatti disponibbli, l-aktar informazzjoni dwar ir-riċerka tas-suq mogħtija mill-produtturi applikanti jew misjuba waqt l-investigazzjoni u meqjusa affidabbli, flimkien ma' data mill-Eurostat, l-Istatistika Ġappuniża dwar il-Kummerċ u l-uffiċċju ta' l-Istati Uniti għaċ-Ċensiment.Il-kapaċità tal-produzzjoni Ċiniża(36) Skond it-talba tar-reviżjoni dwar l-iskadenza, il-produtturi Ċiniżi għandhom kapaċità tal-produzzjoni żejda sostanzjali għaliex għandhom l-akbar riżorsi ta’ metall mhux maħdum tal- magnesite fid-dinja, stmat bħala 1 300 miljun tunnellata. Il-kapaċità totali tal-produzzjoni Ċiniża għall-prodott konċernat hi stmata madwar 3,5 miljun tunnellata fis-sena, filwaqt li l-konsum domestiku Ċiniż hu stmat għal madwar 1,2 sa 1,5 miljun tunnellata u l-esportazzjonijiet għal madwar 1 miljun tunnellata fis-sena. Dan jindika li l-produzzjoni Ċiniża tista’ tiżdied b’mod mgħaġġel aktar mill-esportaturi Ċiniżi.Il-prezzijiet ta' l-esportazzjonijiet Ċiniżi għall-Komunità(37) Skond il-figuri tal-Eurostat, il-prezz ta’ l-esportazzjoni tad- DBM Ċiniż għall-Komunità waqa’ b’10% bejn l-2000 u l-PI, filwaqt li l-miżuri kienu fis-seħħ. Il-prezz medju ta’ l-esportazzjoni tad- DBM xorta waħda baqa’ ‘l fuq mill-prezz minimu fuq l-importazzjoni impost.Esportazzjonijiet lejn terza pajjiżi(38) Il-Ġappun u l-Istati Uniti ta' l-Amerka kienu tnejn mis-swieq ta’ l-esportazzjoni ewlenin taċ-Ċina għad- DBM matul il-perjodu meqjus.(39) Bejn l-2000 u l-PI, il-prezzijiet ta’ l-esportazzjonijiet Ċiniżi lejn il-Ġappun waqgħu b’madwar 7%, minn YEN 20 054 kull tunnellata għal YEN 19 513 kull tunnellata, filwaqt li l-kwantitajiet baqgħu stabbli b’mod globali bejn l-2000 u l-PI, għal madwar 270 000 tunnellata. Il-prezzijiet ta’ l-esportazzjonijiet lejn il-Ġappun, imfissra f’ewro, kienu EUR 202 kull tunnellata u EUR 145 kull tunnellata rispettivament fl-2000 u matul il-PI .(40) Għalkemm xorta ogħla mill-prezzijiet ta’ l-esportazzjoni lejn il-KE, il-prezzijiet ta’ l-esportazzjoni lejn il-Ġappun kienu għalhekk ħafna eqreb lejn il-prezzijiet ta' l-esportazzjoni lejn il-KE fl-aħħar tal-perjodu kkunsidrat milli fil-bidu. Għalhekk, matul il-perjodu kkunsidrat, l-esportazzjonijiet lejn il-KE ħajru aktar lill-esportaturi Ċiniżi meta mqabbla ma’ l-esportazzjonijiet lejn il-Ġappun, u l-esportaturi Ċiniżi kellhom inċentiv biex jesportaw volumi akbar lejn il-KE.(41) Bejn l-2000 u l-PI, il-prezzijiet ta’ l-esportazzjonijiet Ċiniżi lejn l-Istati Uniti ta’ l-Amerka żdiedu b’mod konsiderevoli, minn USD 129 kull tunnellata għal 208 USD kull tunnellata matul l-PI, li jikkorrispondu għal EUR 140 kull tunnellata u EUR 167 kull tunnellata, rispettivament.(42) Minħabba din iż-żieda kbira fil-prezzijiet ta’ l-esportazzjoni lejn l-Istati Uniti ta’ l-Amerka, ta’ min jinnota li waqt il-perjodu meqjus il-produtturi kollha ta’ l-Istati Uniti tad- DBM naturali waqqfu bil-mod l-attività tagħhom, u li l-importazzjonijiet Ċiniżi tad- DBM iddominaw is-suq ta’ l-Istati Uniti. Tabilħaqq, huma rrappreżentaw madwar 82% tal-konsum tal-manjesja maħruqa sew fl-Istati Uniti matul il-PI .(43) Bi prezzijiet komparattivament għoljin, b’mod partikulari minħabba l-livell ogħla tal-prezz ta’ l-esportazzjonijiet lejn l-Istati Uniti ta’ l-Amerka milli lejn il-KE, is-suq ta’ l-Istati Uniti seta’ għalhekk sar iħajjar aktar lill-esportaturi Ċiniżi tad- DBM waqt il-perjodu kkunsidrat. Iżda, il-kwantitajiet ta’ l-esportazzjoni tad- DBM lejn l-Istati Uniti ta’ l-Amerka ma żdidux b’mod globali bejn il-bidu tal-perjodu kkunsidrat u l-PI, u baqgħu madwar 340 000 tunnellata fis-sena. Għalhekk, ma jidhirx li hemm tendenza li l-esportaturi Ċiniżi xorta jżidu b'mod sinifikanti l-volumi ta' l-esportazzjonijiet tagħhom tad- DBM lejn l-Istati Uniti fil-ġejjieni qrib.(44) Fi kwalunkwe każ, minħabba l-kapaċità żejda sinifikanti tal-produtturi fil- PRC , ma tantx jidher li terza pajjiżi jistgħu jassorbu żieda fl-esportazzjonijiet Ċiniżi. Jekk il-miżuri kellhom jitħallew jiskadu, bis-saħħa ta’ hekk l-esportaturi Ċiniżi ikollhom inċentiv biex iżidu l-esportazzjonijiet lejn il-Komunità.Kif x'aktarx jevolvu l-esportazzjonijiet Ċiniżi lejn il-Komunità(45) Meta wieħed iżomm f’moħħu li l-ebda produttur Ċiniż li jesporta ma kkoopera ma’ l-investigazzjoni, l-analiżi ta’ l-evoluzzjoni ta’ l-esportazzjonijiet Ċiniżi lejn il-Komunità kienet ibbażata fuq fatti disponibbli skond l-Artikolu 18.(46) Ix-xejriet osservati waqt il-perjodu kkunsidrat juru varjazzjonijiet annwali kbar fil-volumi medji u fil-prezzijiet waħdiena ta’ l-esportazzjonijiet Ċiniżi lejn il-Komunità.(47) Rigward il-prezzijiet, kif imsemmija hawn fuq, il-waqgħa globali fil-prezzijiet matul il-perjodu kkunsidrat kienet 10%, iżda kien hemm waqgħa sostanzjali (-24%) fl-aħħar snin tal-perjodu kkunsidrat, l-aktar bejn l-2001 u l-2004.(48) Fir-rigward tal-volumi, kien indikat hawn fuq li l-esportaturi Ċiniżi jkollhom inċentiv biex ikomplu jżidu l-volumi ta’ l-esportazzjonijiet tagħhom lejn l-UE minħabba l-kapaċità żejda disponibbli u l-possibiltajiet limitati biex iżidu l-esportazzjonijiet lejn terza pajjiżi. Barra minn hekk, filwaqt li l-evoluzzjoni globali matul il-perjodu kkunsidrat turi żieda ta’ 6%, kien hemm żidiet konsiderevoli fl-aħħar snin tal-perjodu kkunsidrat (+36% bejn l-2001 u l-2004).(49) Peress li m’hemm l-ebda indikazzjoni li x-xejriet osservati matul l-aħħar snin tal-perjodu kkunsidrat mhux se jibqgħu sejrin, l-informazzjoni disponibbli turi li x’aktarx ikun hemm aktar tnaqqis fil-prezzijiet u żieda aktar fil-volum. Għalhekk, iż-żieda mistennija aktar fl-esportazzjonijiet Ċiniżi lejn il-KE probabbilment isir bi ħsara għall-industrija tal-Komunità, fi kliem ieħor bi prezzijiet ta’ jew anki aktar baxxi mil-livelli tal-prezzijiet preżenti ddampjati sabiex jiksbu l-prezz tas-suq.(50) Barra minn hekk, ta’ min jinnota li, kif deskritt fir-premessa 73 tar-Regolament tal-Kunsill (KE) Nru 360/2000, il-prezzijiet u l-kwantitajiet ta’ l-esportazzjonijiet Ċiniżi huma bħalissa influwenzati mis-sistema tal-liċenzja ta’ l-esportazzjoni li twaqqfet mill-awtoritajiet Ċiniżi, li tindika li, jekk is-sistema titneħħa, l-esportaturi Ċiniżi jkollhom il-potenzjal biex jgħollu l-volum ta’ l-esportazzjoni tagħhom u jbaxxu l-prezz ta’ l-esportazzjoni tagħhom.Konklużjoni dwar il-probabbiltà li d-dampjar jibqa’ jsir(51) L-investigazzjoni uriet li l-esportaturi Ċiniżi baqgħu jużaw il-prassi tad-dampjar tagħhom matul il-PI fuq livell sinifikanti. Minħabba l-fatt li ċ-Ċina għandha kapaċità ta’ produzzjoni żejda konsiderevoli u li l-KE setgħet saret suq aktar attraenti għall-esportaturi Ċiniżi milli fl-imgħoddi meta mqabbel ma’ swieq oħra, hemm probabbiltà qawwija li d-dampjar, mill-inqas fuq livelli simili, jibqa' jsir jekk il-miżuri eżistenti jiġu revokati. Barra minn hekk, hemm probabbiltà li l-volum ta’ importazzjonijiet iddampjati jiżdied b'mod sinifikanti u li l-prezz tagħhom jonqos jekk il-miżuri eżistenti jiġu revokati.D. DEFINIZZJONI TA’ L-INDUSTRIJA KOMUNITARJA(52) Matul il-PI kien hemm ħames produtturi tad- DBM fil-Komunità. L-investigazzjoni stabbilixxiet li t-tliet produtturi applikanti tal-Komunità u li kkooperaw bi sħiħ irrappreżentaw madwar 55% tal-produzzjoni tad- DBM tal-Komunità u, għalhekk, jikkostitwixxu l-industrija tal-Komunità fi ħdan it-tifsira ta' l-Artikolu 4(1) u l-Artikolu 5(4) tar-Regolament bażiku.(53) Produttur wieħed ma kkooperax, iżda xorta m’opponiex għall-investigazzjoni. Intwera li dan il-produttur huwa produttur integrat kompletament ‘l bogħod mis-sors, billi juża’ l-prodott li joħroġ mid- DBM esklussivament għall-konsum intern.(54) Produttur ieħor kien magħruf mal-Kummissjoni u ġie kkuntattjat fil-kuntest ta’ din il-proċedura. Din il-kumpanija ma wrietx l-appoġġ tagħha u lanqas opponiet il-proċedura.E. DETERMINAZZJONI TAS-SUQ RELEVANTI TAL-KOMUNITA`(55) Sabiex jiġi stabbilit jekk l-industrija tal-Komunità soffrietx jew ma soffrietx danni u biex ikun determinat il-konsum u l-indikaturi ekonomiċi differenti marbuta mal-qagħda ta' l-industrija tal-Komunità, kien eżaminat jekk u sa fejn l-użu sussegwenti tal-produzzjoni ta' l-industrija tal-Komunità tal-prodott li jixxiebah kellu jitqies fl-analiżi.(56) Id- DBM hu użat bħala input fil-produzzjoni tar-refrattarji fi ħdan l-istess kumpaniji, jew jinbiegħ kif inhu lil terza parti, relatata jew le.(57) Għall-fini ta’ din l-investigazzjoni, il-ħakma tas-suq kien imfisser li qed jiġri meta l-produzzjoni twasslet fi ħdan l-istess grupp ta’ kumpaniji għal aktar proċessar 'il bogħod mis-sors. F’sitwazzjonijiet biex jaħkem is-suq, il-bejgħ jew it-trasferiment ta’ l-ispejjeż sar fil-valur tat-trasferiment mhux iffissat skond il-kundizzjonijiet tas-suq jew sar lill-kumpanija li ma setgħetx tagħżel minn jeddha l-fornitur. Għalhekk, il-ħakma tas-suq kellha tkun analizzata fuq il-livell tal-kwantitajiet prodotti u l-proporzjon tal-bejgħ totali li rrappreżenta. Is-sitwazzjonijiet l-oħra kollha tqisu bħala bejgħ f’suq ħieles.(58) Il-firda bejn is-suq li jaħkem u s-suq ħieles hi relevanti għall-analiżi tal-ħsara minħabba li l-prodotti destinati biex jintużaw biex jaħkmu s-suq mhumiex esposti għall-kompetizzjoni diretta ma’ l-importazzjonijiet. B’kuntrast ma’ dan, il-produzzjoni destinata għall-bejgħ f’suq ħieles instabet li kienet f’kompetizzjoni diretta ma' l-importazzjonijiet tal-prodott konċernat.(59) Sabiex tingħata dehra sħiħa kemm jista’ jkun tal-qagħda ta’ l-industrija tal-Komunità, id- data nkisbet u ġiet analizzata għall-attività kollha tad- DBM u kien determinat sussegwentement jekk il-produzzjoni kinetx maħsuba biex taħkem is-suq jew għas-suq ħieles.(60) Abbażi ta’ l-investigazzjoni, instab li ċerti indikaturi ekonomiċi marbuta ma’ l-industrija tal-Komunità jistgħu jiġu eżaminati sew billi jirreferu għall-attività kollha, jiġifieri kemm biex jaħkmu s-suq kif ukoll għall-bejgħ f'suq ħieles. Tabilħaqq, il-produzzjoni, il-kapaċità tal-produzzjoni u l-utilizzar tal-kapaċità, il-likwidità, l-investimenti, il-kapaċità li tiġġenera l-flus, l-istokks, ix-xogħol, il-pagi tal-ħaddiema u l-produttività jiddependu fuq l-attività kollha, minkejja jekk il-prodott jiġix trasferit 'l bogħod mis-sors fi ħdan grupp ta' kumpaniji għal aktar ipproċessar jew jekk jinbiegħx fis-suq ħieles.(61) L-indikaturi ekonomiċi l-oħra relatati ma’ l-industrija tal-Komunità kienu analizzati u evalwati billi rreferew għall-qagħda prevalenti fis-suq ħieles, b’mod partikulari fejn hemm kundizzjonijiet tas-suq li jistgħu jitkejlu u fejn it-transazzjonijiet isiru taħt kundizzjonijiet normali tas-suq li jimplikaw għażla ħielsa tal-fornitur: volum tal-bejgħ u prezzijiet tal-bejgħ fis-suq Komunitarju, volum ta' l-esportazzjoni u prezzijiet ta' l-esportazzjoni. F’dan ir-rigward, il-konsum, il-prezzijiet tas-suq, it-tkabbir kif ukoll l-ammont ta’ profitt u kemm irendi l-investiment kienu determinati abbażi tal-bejgħ fis-suq ħieles.F. IL-QAGĦDA FIS-SUQ TAL-KOMUNITA`1. Il-Konsum fis-Suq Komunitarju(62) Il-konsum tal-Komunità kien ibbażat fuq il-volum imħallat ta’ bejgħ magħmul mill-industrija Komunitarja fil-Komunità, minbarra biex jaħkem is-suq, importazzjonijiet mill- PRC u importazzjonijiet minn terza pajjiżi oħra.(63) Abbażi ta’ dan, waqt il-perjodu kkunsidrat, il-konsum tal-Komunità żdied bi 32%, minn 693 145 tunnellata fl-2000 għal 911 672 tunnellata fil-PI . Dan kien dovut parzjalment għall-irkuprar ta' l-industrija ta' l-azzar.TABELLA 1 – Il-konsum tal-KomunitàIl-konsum tal-Komunità | 2000 | 2001 | 2002 | 2003 | IP |Suq ħieles (tunnellati) | 693 145 | 792 575 | 701 723 | 817 678 | 911 672 |Indiċi | 100 | 114 | 101 | 118 | 132 |Xejra Y/Y | 14 | -13 | 17 | 14 |Sors: EUROSTAT, risposti tal-kwestjonarju vverifikati ta’ l-industrija tal-Komunità u informazzjoni dwar is-suq mogħtija mill-produtturi applikanti(64) Bil-għan li titlesta l-informazzjoni mogħtija għall-konsum tal-Komunità fis-suq ħieles, il-konsum biex jaħkem is-suq kien ikkalkulat ukoll, ibbażat fuq risposti verifikati tal-kwestjonarju ta’ l-industrija Komunitarja u fuq informazzjoni tas-suq mogħtija mill-produtturi applikanti. Instab li l-konsum biex jaħkem is-suq żdied bi 12% matul il-perjodu kkunsidrat.TABELLA 2 – Ħakma tas-suqĦakma tas-suq | 2000 | 2001 | 2002 | 2003 | IP |Kwantità (tunnellati) | 394 191 | 399 839 | 404 773 | 417 495 | 442 131 |Indiċi | 101 | 103 | 106 | 112 |Xejra Y/Y | 1 | 2 | 3 | 6 |2. Importazzjoni mill- PRCIl-volum u l-prezz tas-suq(65) Il-volumi impurtati mill- PRC ma ħadux l-istess xejra bħal konsum Komunitarju. Huma naqsu l-ewwel b’25 % bħala medja mill-2000 sa l-2002, u mbagħad żdiedu bejn l-2002 u l-PI b’41 %. B’mod globali, matul il-perjodu kkunsidrat l-importazzjonijiet mill- PRC żdiedu b’6 %, minn 349 561 għal 369 079 tunnellata.TABELLA 3 – Importazzjonijiet mill- PRCImportazzjonijiet mill-PRC | 2000 | 2001 | 2002 | 2003 | IP |Tunnellati | 349 561 | 271 147 | 261 460 | 351 724 | 369 079 |Indiċi | 100 | 78 | 75 | 101 | 106 |Xejra Y/Y | -22 | -3 | 26 | 5 |Sors: EUROSTAT(66) Il-prezz tas-suq ta’ l-importazzjonijiet Ċiniżi, imfisser bħala persentaġġ tal-konsum Komunitarju fis-suq ħieles, naqas minn 50 % fl-2000 għal 40 % fil-PI .TABELLA 4 – Il-prezz tas-suq ta’ l-importazzjonijiet mill- PRCIl-prezz tas-suq ta’ l-importazzjonijiet mill-PRC | 2000 | 2001 | 2002 | 2003 | IP |Persentaġġ tas-suq ħieles | 50 % | 34 % | 37 % | 43 % | 40 % |Indiċi | 100 | 68 | 74 | 85 | 80 |Xejra Y/Y | -32 | 6 | 11 | -5 |Sors: EUROSTAT u risposti verifikati tal-kwestjonarju ta’ l-industrija KomunitarjaL-evoluzzjoni tal-prezzijiet ta’ l-importazzjonijiet u l-bejgħ bi prezzijiet aktar baxxi mill-prezz normali(67) Il-prezz medju ta’ l-importazzjoni fil-fruntiera tal-Komunità ( Community Frontier Import Price –CIF) mill- PRC żdied b’14 % bejn l-2000 u l-2002 iżda naqas ħafna bejn l-2002 u l-PI, bi 22 %. Fuq il-perjodu kollu kkunsidrat, naqas b'10 % u laħaq EUR 140 kull tunnellata fil-PI .TABELLA 5 – Il-prezz medju ta' l-importazzjoni mill- PRCIl-prezz medju ta’ l-importazzjoni mill-PRC | 2000 | 2001 | 2002 | 2003 | IP |EUR/tunnellata | 156 | 184 | 179 | 138 | 140 |Indiċi | 100 | 118 | 114 | 88 | 90 |Xejra Y/Y | 18 | -3 | -26 | 2 |Sors: EUROSTAT(68) Il-Kummissjoni eżaminat jekk il-produtturi esportaturi fil-pajjiż konċernat ibaxxux il-prezzijiet taħt il-prezzijiet normali ta’ l-industrija Komunitarja matul il-PI . Sabiex il-prezzijiet ikunu jistgħu jiġu mqabbla, il-prezzijiet tal-produttur tal-Komunità ġew aġġustati għal livell ta’ qabel il-prezz tas-suq.(69) It-tnaqqis fil-livell ta' profitt misjub b'dan il-mod kien 7,6 %.3. Il-qagħda ekonomika ta’ l-industrija fil-Komunità.(a) Analiżi tal-fatturi rilevanti għall-attività kollha, inkluż li jaħkem is-suqIl-produzzjoni, il-kapaċità tal-produzzjoni u l-utilizzar tal-kapaċità(70) Il-produzzjoni ta’ l-industrija fil-Komunità żdiedet bi 11 % matul il-perjodu kkunsidrat, billi mxiet xi ftit max-xejra tal-konsum tal-Komunità. It-tnaqqis fil-produzzjoni bi 3 punti ta’ persentaġġ fl-2002 ikkoinċida mat-tnaqqis fil-konsum tad- DBM fis-suq Komunitarju.TABELLA 6 – Volum tal-produzzjoniVolum tal-produzzjoni | 2000 | 2001 | 2002 | 2003 | IP |Indiċi | 100 | 101 | 98 | 108 | 111 |Xejra Y/Y | 1 | -3 | 10 | 3 |Sors: Risposti vverifikati tal-kwestjonarju ta' l-industrija fil-Komunità(71) Matul il-perjodu kkunsidrat, il-kapaċità tal-produzzjoni ta’ l-industrija fil-Komunità l-ewwel baqgħet stabbli bejn l-2000 u l-2002 u mbagħad żdiedet bi 3 % bejn l-2002 u l-PI .TABELLA 7 – Kapaċità tal-produzzjoniKapaċità tal-produzzjoni | 2000 | 2001 | 2002 | 2003 | IP |Indiċi | 100 | 100 | 100 | 103 | 103 |Xejra Y/Y | 0 | 0 | 3 | 0 |Sors: Risposti verifikati tal-kwestjonarju ta’ l-industrija fil-Komunità(72) Matul il-perjodu kkunsidrat, l-utilizzar tal-kapaċità mexa ma’ l-istess xejra bħall-produzzjoni u l-konsum tal-Komunità. L-utilizzar tal-kapaċità naqas bi 2 % bejn l-2000 u l-2002 iżda żdied wara l-2002, sabiex fuq il-perjodu kkunsidrat żdied b’7 %.TABELLA 8 – Utilizzar tal-kapaċitàUtilizzar tal-kapaċità | 2000 | 2001 | 2002 | 2003 | IP |Indiċi | 100 | 101 | 98 | 105 | 107 |Xejra Y/Y | 1 | -3 | 7 | 2 |Sors: Risposti verifikati tal-kwestjonarju ta’ l-industrija fil-KomunitàLikwidità(73) Kien hemm varjazzjoni fil-livell ta’ likwidità matul dan il-perjodu. Iżda, baqgħet fuq l-istess livell b’mod globali (-1 %).TABELLA 9 - LikwiditàLikwidità | 2000 | 2001 | 2002 | 2003 | IP |Indiċi | 100 | 127 | 103 | 127 | 99 |Xejra Y/Y | 27 | -25 | 25 | -28 |Sors: Risposti verifikati tal-kwestjonarju ta’ l-industrija fil-KomunitàInvestimenti u abbiltà li tiġġenera l-flus(74) L-investimenti naqsu b’madwar 23 % matul il-perjodu kkunsidrat. Iżda, baqgħu sinifikanti u rrappreżentaw matul il-PI madwar 10 % tal-bejgħ totali ta’ l-industrija fil-Komunità.TABELLA 10 - InvestimentiInvestimenti | 2000 | 2001 | 2002 | 2003 | IP |Indiċi | 100 | 141 | 79 | 59 | 77 |Xejra Y/Y | 41 | -62 | -20 | 18 |Sors: Risposti vverifikati tal-kwestjonarju ta’ l-industrija fil-Komunità(75) L-industrija fil-Komunità ma nstabx li kienet għaddejja minn diffikultajiet biex tiġġenera l-flus matul il-perjodu kkunsidrat.Stokks(76) It-tabella t’hawn taħt turi li l-istokks żdiedu b’mod sinifikanti matul il-perjodu kkunsidrat bi 88 %. Iżda, f’termini assoluti din iż-żieda mhix sinifikanti.(77) Il-proporzjon tal-volum ta’ stokks mal-volum tal-produzzjoni, li laħaq 4 % fl-2000, żdied għal madwar 7 % fil-PI .TABELLA 11 - StokksVolumi ta’ stokks | 2000 | 2001 | 2002 | 2003 | IP |Indiċi | 100 | 137 | 137 | 146 | 188 |Xejra Y/Y | 37 | 0 | 9 | 42 |Sors: Risposti vverifikati tal-kwestjonarju ta’ l-industrija fil-KomunitàXogħol, produttività u l-pagi tal-ħaddiema(78) Wara żieda ta’ 8 % bejn l-2000 u l-2002, ix-xogħol naqas fl-2003 u fil-PI . B’mod globali, naqas b’4 % matul il-perjodu kkunsidrat.TABELLA 12 – Ix-xogħolNumru ta’ impjegati | 2000 | 2001 | 2002 | 2003 | IP |Indiċi | 100 | 106 | 108 | 104 | 96 |Xejra Y/Y | 6 | 2 | -4 | -8 |Sors: Risposti vverifikati tal-kwestjonarju ta’ l-industrija fil-Komunità(79) Meta mqabbla ma' l-isfond taż-żieda fil-produzzjoni u t-tnaqqis fix-xogħol, il-produttività żdiedet matul il-perjodu kkunsidrat bi 15 %.TABELLA 13 - ProduttivitàProduttività (tunnellati/impjegat) | 2000 | 2001 | 2002 | 2003 | IP |Indiċi | 100 | 96 | 91 | 104 | 115 |Xejra Y/Y | -4 | -5 | 13 | 11 |Sors: Risposti vverifikati tal-kwestjonarju ta’ l-industrija fil-Komunità(80) Matul il-perjodu kkunsidrat il-pagi tal-ħaddiema ta' l-industrija fil-Komunità żdiedu bil-mod. Iż-żieda totali bejn l-2000 u l-PI kienet 32 %.TABELLA 14 - PagiPagi | 2000 | 2001 | 2002 | 2003 | IP |Indiċi | 100 | 106 | 111 | 118 | 132 |Xejra Y/Y | 6 | 5 | 7 | 14 |Sors: Risposti vverifikati tal-kwestjonarju ta’ l-industrija fil-Komunità(b) Analiżi tal-fatturi rilevanti għall-attività f'suq ħielesVolum tal-bejgħ, ħakma tas-suq u prezzijiet tal-bejgħ(81) Il-bejgħ li tagħmel l-industrija fil-Komunità lill-klijenti mhux relatati fis-suq tal-Komunità naqas b’9 % bejn l-2000 u l-2003, iżda żdied matul il-PI, sabiex żdied b’mod globali bi 3% matul il-perjodu kkunsidrat.TABELLA 15 – Il-bejgħ li tagħmel l-industrija fil-Komunità lill-partijiet mhux relatatiIl-bejgħ li tagħmel l-industrija fil-Komunità lill-partijiet mhux relatati | 2000 | 2001 | 2002 | 2003 | IP |Indiċi | 100 | 91 | 91 | 91 | 103 |Xejra Y/Y | -9 | 0 | 0 | 12 |Sors: Risposti vverfikati tal-kwestjonarju ta’ l-industrija fil-Komunità(82) Matul il-perjodu kkunsidrat il-prezzijiet tal-bejgħ medji li kienu prevalenti fis-suq ħieles tal-Komunità tad- DBM iċċarġjati mill-industrija fil-Komunità żdiedu bil-mod. Iż-żieda totali bejn l-2000 u l-PI kienet 25 %.TABELLA 16 – Il-prezz tal-bejgħ ta’ l-industrija fil-KomunitàIl-prezz tal-bejgħ ta’ l-industrija fil-Komunità | 2000 | 2001 | 2002 | 2003 | IP |Indiċi | 100 | 112 | 117 | 119 | 125 |Xejra Y/Y | 12 | 5 | 2 | 6 |Sors: Risposti vverifikati tal-kwestjonarju ta’ l-industrija fil-KomunitàIl-prezz tas-suq(83) Il-prezz tas-suq globali li nżamm mill-industrija fil-Komunità naqas minn 26 % fl-2000 għal 20 % fil-PI .TABELLA 17 – Il-prezz tas-suq tal-bejgħ ta’ l-industrija fil-KomunitàIl-prezz tas-suq tal-bejgħ ta’ l-industrija fil-Komunità | 2000 | 2001 | 2002 | 2003 | IP |Persentaġġ mis-suq ħieles | 26 % | 21 % | 23 % | 20 % | 20 % |Indiċi | 100 | 80 | 90 | 77 | 78 |Xejra Y/Y | -20 | 10 | -13 | 1 |Sors: EUROSTAT u risposti vverifikati tal-kwestjonarju ta’ l-industrija fil-KomunitàTkabbir(84) Filwaqt li l-konsum tal-Komunità żdied bi 32 % matul il-perjodu kkunsidrat, il-volum tal-bejgħ ta’ l-industrija fil-Komunità fis-suq ħieles żdied biss bi 3 %, u l-prezz tas-suq ta’ l-industrija tal-Komunità fis-suq ħieles naqas b’6%. Għalhekk, ix-xejra li qed tikber tal-konsum tal-Komunità ma ġiex segwit minn żieda korrispondenti fil-bejgħ li għamlet l-industrija tal-Komunità.L-ammont ta’ profitt u kemm irendu l-investimenti(85) Matul il-perjodu kkunsidrat l-ammont ta' profitt imfisser bħala persentaġġ tal-valur tal-bejgħ nett lill-partijiet mhux relatati żviluppa kif ġej:TABELLA 18 – L-ammont ta’ profittL-ammont ta’ profitt | 2000 | 2001 | 2002 | 2003 | IP |Il-persentaġġ tal-valur tal-bejgħ nett | -3,1 % | 0 % | 3,9 % | 8,4 % | 11,4 % |Sors: Risposti vverifikati tal-kwestjonarju ta' l-industrija tal-Komunità(86) L-ammont ta’ profitt ta' l-industrija fil-Komunità kellu l-istess xejra bħall-prezzijiet tal-bejgħ ta' l-industrija fil-Komunità. Wara telf fl-2000 u sena li fiha ma kienx hemm qligħ jew telf fl-2001, l-industrija tal-Komunità għamlet profitt fl-2002 u fis-snin ta’ wara. L-ammont ta’ profitt imbagħad żdied minn 3,9 % fl-2002 għal 11,4 % fil-PI . Dan kien dovut l-aktar għax dawru l-produzzjoni għal prodotti b'valur ogħla. Matul il-perjodu kkunsidrat, il-profitt medju magħmul mill-industrija fil-Komunità kien 4,5 %.(87) Kemm rendew l-investimenti, imfissra bħala profitti/telf meta mqabbla mal-valur veru nett ta’ kemm ġew jiswew l-investimenti, kellhom l-istess xejra bħall-ammont ta’ profitt.TABELLA 19 – Kemm rendew l-investimentiKemm rendew l-investimenti | 2000 | 2001 | 2002 | 2003 | IP |% | -2,9 % | 0 % | 3,2 % | 7,8 % | 11,5 % |Indiċi | -100 | -1 | 114 | 275 | 403 |Xejra Y/Y | 99 | 115 | 161 | 128 |Sors: Risposti vverifikati tal-kwestjonarju ta’ l-industrija fil-Komunità4. Effett ta’ fatturi oħraAttività ta’ l-esportazzjoni ta’ l-industrija tal-Komunità(88) L-esportazzjonijiet tad- DBM li għamlet l-industrija fil-Komunità varja fil-livell matul il-perjodu kkunsidrat. Iżda, b’mod globali, baqgħu fuq l-istess livell fil-PI bħal fl-2000 (tnaqqis baxx ta’ 1 %). Dawn l-esportazzjonijiet xorta ammontaw għal madwar 40 % tal-produzzjoni totali ta’ l-industrija fil-Komunità matul il-PI .TABELLA 20 – L-esportazzjonijiet ta’ l-industrija fil-KomunitàEsportazzjonijiet ta’ l-industrija fil-Komunità | 2000 | 2001 | 2002 | 2003 | IP |Indiċi | 100 | 104 | 95 | 113 | 99 |Xejra Y/Y | 4 | -9 | 18 | -13 |Sors: Risposti vverifikati tal-kwestjonarju ta’ l-industrija fil-KomunitàVolumi ta’ l-importazzjoni u prezzijiet ta’ l-importazzjoni minn terza pajjiżi oħra(89) Il-volumi ta’ l-importazzjoni tad- DBM fil-Komunità minn pajjiżi barra l- PRC żviluppaw kif ġej:TABELLA 21 – Importazzjonijiet minn terza pajjiżi oħraTunnellati | 2000 | 2001 | 2002 | 2003 | IP |L-Awstralja | 49 032 | 66 582 | 42 599 | 68 090 | 63 043 |Il-Korea ta’ Fuq | 26 660 | 71 385 | 36 614 | 38 245 | 35 172 |It-Turkija | 43 625 | 40 463 | 33 446 | 22 625 | 42 763 |Il-Brażil | 31 831 | 25 916 | 25 872 | 25 610 | 39 017 |Ir-Russja | 2 520 | 12 928 | 8 107 | 9 773 | 24 380 |Il-Korea t’Isfel | 0 | 1 528 | 1 202 | 1 879 | 4 893 |L-oħrajn kollha | 10 376 | 139 240 | 129 401 | 136 807 | 149 284 |Total ta’ terza pajjiżi | 164 044 | 358 042 | 277 240 | 303 027 | 358 552 |Indiċi | 100 | 218 | 169 | 185 | 219 |Xejra Y/Y | 118 | -49 | 16 | 34 |Sors: EUROSTAT u informazzjoni dwar is-suq mogħtija mill-produtturi applikanti(90) Il-volumi totali ta’ importazzjonijiet tad- DBM minn terza pajjiżi barra mill- PRC aktar milli rdoppja matul il-perjodu kkunsidrat, billi żdied minn 164 044 tunnellata fl-2000 għal 358 552 tunnellata fil-PI . L-esportaturi ewlenin lejn il-Komunità kienu l-Awstralja, il-Korea ta’ Fuq, it-Turkija, il-Brażil, ir-Russja u l-Korea t’Isfel.(91) Il-prezz tas-suq ta’ l-importazzjonijiet li oriġinaw fit-terza pajjiżi barra l- PRC żdied bi 15,6 punti ta’ persentaġġ matul il-perjodu kkunsidrat u rrappreżenta 39,3 %.TABELLA 22 – Il-prezz tas-suq ta’ importazzjonijiet minn terza pajjiżi oħraIl-prezz tas-suq ta’ importazzjonijiet minn terza pajjiżi oħra | 2000 | 2001 | 2002 | 2003 | IP |Il-persentaġġ tas-suq ħieles | 23,7 % | 45,2 % | 39,5 % | 37,1 % | 39,3 % |Indiċi | 100 | 191 | 167 | 157 | 166 |Xejra Y/Y | 91 | -24 | -10 | 9 |Sors: EUROSTAT u l-informazzjoni dwar is-suq mogħtija mill-produtturi applikanti(92) Il-prezzijiet medji ta’ l-importazzjoni minn terza pajjiżi oħra kienu ogħla minn dawk ta’ l-industrija fil-Komunità matul il-PI barra l-prezzijiet ta’ l-importazzjoni mill-Korea ta’ Fuq, ir-Russja u l-Korea t’Isfel. Ta' min jinnota li l-importazzjonijiet tal-prodott konċernat minn dawk it-tliet pajjiżi rrappreżentaw biss 8,9 % ta' l-importazzjonijiet kollha lejn il-Komunità matul il-perjodu kkunsidrat, bi prezz tas-suq kumulat fil-Komunità ta' 7,1 % meta mqabbel mal-prezz tas-suq ta’ 40 % tal- PRC.TABELLA 23 – Importazzjonijiet fil-Komunità minn terza pajjiżi oħra - prezzijietImportazzjonijiet fil-Komunità minn terza pajjiżi oħra (EUR) | 2000 | 2001 | 2002 | 2003 | IP |L-Awstralja | 235 | 228 | 225 | 213 | 183 |Il-Korea ta’ Fuq | 111 | 128 | 128 | 109 | 128 |It-Turkija | 164 | 181 | 184 | 160 | 169 |Il-Brażil | 182 | 180 | 200 | 201 | 188 |Ir-Russja | 122 | 132 | 133 | 119 | 114 |Il-Korea t’Isfel | N/A | 139 | 154 | 126 | 132 |Oħrajn | 178 | 223 | 186 | 196 | 229 |Sors: EUROSTAT(93) Abbażi ta’ dan t’hawn fuq, hu meqjus li l-importazzjonijiet tal-prodott konċernat minn terza pajjiżi oħra ma kellu l-ebda impatt sinifikanti fuq il-qagħda ekonomika ta’ l-industrija fil-Komunità matul il-perjodu kkunsidrat.5. Konklużjoni dwar il-qagħda ta’ l-industrija fil-Komunità(94) Il-miżuri fis-seħħ wasslu għal irkuprar parzjali ta’ l-industrija fil-Komunità mill-2000. B’mod parallel maż-żieda fil-konsum totali tal-Komunità, l-industrija fil-Komunità rnexxilha żżid il-volumi tal-bejgħ u tgħolli l-prezzijiet. Fatturi ekonomiċi bħall-produzzjoni, il-kapaċità tal-produzzjoni u l-utilizzar tal-kapaċità, l-ammont ta’ profitt, kemm irendu l-investimenti u l-produttività wkoll urew żvilupp pożittiv. Dawn l-indikaturi juru li l-industrija fil-Komunità għamlet ħilitha biex ittejjeb il-kompetitività tagħha b'xi ftit suċċess: Il-bejgħ li tagħmel l-industrija Komunitarja fil-Komunità ilu jħalli profitt mill-2002.(95) Min-naħa l-oħra, indikaturi oħra wrew żvilupp negattiv: tas-sehem mis-suq ta’ l-industrija tal-Komunità u l-investimenti naqsu, filwaqt li l-istokks, il-prezz tal-produzzjoni ta’ l-oġġett, u l-pagi tal-ħaddiema żdiedu. Minkejja kollox xorta waħda wieħed jista' jikkonkludi li, b'mod globali, il-qagħda ta' l-industrija Komunitarja tjiebet sostanzjalment tul il-perjodu kkunsidrat, anki jew l-irkuprar misjub hu parzjali. Tabilħaqq, dan l-irkuprar ta’ l-industrija fil-Komunità jibqa’ vulnerabbli, fost affarijiet oħra , minħabba l-pressjoni fuq iż-żieda fil-prezz mill-importazzjonijiet iddampjati mill- PRC.(96) Minħabba l-irkuprar tentattiv ta’ l-industrija tal-Komunità, it-tkomplija tad-danni kkawżati minn importazzjonijiet iddampjati ma setgħetx tiġi stabbilita. Għalhekk, ġie eżaminat jekk terġax tiġri ħsara jekk il-miżuri jkunu skadew.G. PROBABBILTA` LI JERĠA' JKUN HEMM ĦSARA(97) Fir-rigward ta’ l-effett li x’aktarx ikun hemm fuq il-qagħda ta’ l-industrija Komunitarja jekk il-miżuri li hemm fis-seħħ jiskadu, numru ta’ fatturi tqisu flimkien ma’ l-elementi mogħtija fil-qosor hawn fuq.(98) Il-paragun bejn l-importazzjonijiet mill- PRC u minn terza pajjiżi fil-Komunità wera differenzi importanti fil-prezzijiet. Il-prezzijiet ta' l-importazzjonijiet minn terza pajjiżi oħra, barra mir-Russja, il-Korea ta' Fuq u l-Korea t'Isfel, kienu ogħla mill-prezzijiet tal-bejgħ ta' l-industrija fil-Komunità matul il-perjodu kkunsidrat, filwaqt li l-prezz medju ta' l-importazzjonijiet Ċiniżi ddampjati naqas b'10%.(99) Fir-rigward tal-prezzijiet relattivament baxxi ta’ importazzjonijiet mir-Russja, mill-Korea ta’ Fuq u mill-Korea t’Isfel, il-prezzijiet medji ta’ l-esportazzjoni tagħhom lejn il-KE naqsu inqas b’mod proporzjonali minn dawk ta’ l-esportazzjonijiet Ċiniżi lejn il-KE. Barra minn hekk, il-volumi impurtati minn dawn il-pajjiżi baqgħu baxxi ħafna meta mqabbla ma' l-importazzjonijiet Ċiniżi. Il-prezz tas-suq kumulat tar-Russja, tal-Korea ta’ Fuq u tal-Korea t’Isfel kien 7,1 % matul il-PI, jiġifieri inqas minn wieħed minn kull ħamsa tal-prezz tas-suq tal- PRC. Għalhekk, matul il-PI l-effett ekonomiku ta’ l-importazzjonijiet Ċiniżi fuq is-suq tad- DBM tal-Komunità kellu ħafna aktar importanza mill-effett ta’ l-importazzjonijiet mir-Russja, il-Korea ta’ Fuq u l-Korea t’Isfel, u m’hemm xejn x’juri li dan se jinbidel fil-ġejjieni.(100) Kif deskritt diġa’ f’aktar dettal fil-partijiet legali li jirpremessaaw il-fatti 0 sa (49), jekk il-miżuri ta’ ta’ l- antidumping jitħallew jiskadu, x’aktarx li l-importazzjonijiet bi prezzijiet iddampjati tal-prodott konċernat mill- PRC jiżdiedu u l-prezzijiet jonqsu għar-raġunijiet li ġejjin:-il-PRC għandha kapaċità tal-produzzjoni żejda konsiderevoli u għandha l-akbar riżorsi tal-metall mhux maħdum tal-magnesite fid-dinja;-  ix-xejriet tal-prezzijiet u tal-volumi matul il-perjodu kkunsidrat diġa’ wrew li x’aktarx se jkun hemm aktar tnaqqis fil-prezzijiet u żieda fil-volum;-  il-prezzijiet li l-esportaturi Ċiniżi jistgħu jitolbu fin-nuqqas ta’ miżuri ta’ l-antidumping huma potenzjalment baxxi ħafna jekk jitqies li jinkludu d-dritt tal-liċenzja ta’ l-esportazzjoni;-  is-suq Komunitarju hu attraenti fir-rigward ta’ volum, u, peress li l-esportazzjonijiet lejn terza pajjiżi x’aktarx li ma jiżdidux b'livell sinifikanti, l-esportaturi Ċiniżi x'aktarx li, jekk il-miżuri preżenti jitħallew jiskadu, jippruvaw iżidu l-prezz tas-suq tagħhom fil-KE billi jnaqqsu aktar il-prezz ta' l-importazzjoni.(101) Wieħed jista’ jasal għall-konklużjoni li l-volum konsiderevoli ta’ importazzjonijiet Ċiniżi bi prezzijiet baxxi u li qed jonqsu għamlu pressjoni dejjem aktar fuq is-suq tad- DBM tal-Komunità, li fil-probabbiltà kollha jibqa’ jiżdied, jekk jiskadu l-miżuri ta’ kontra l-iddampjar, għaliex il-prezzijiet ta’ l-importazzjonijiet mill- PRC x’aktarx jonqsu filwaqt li l-volumi ta’ esportazzjonijiet jikbru. Iż-żieda f’daqqa ta’ importazzjonijiet mill- PRC x’aktarx li twassal għal aktar tnaqqis fil-prezz tas-suq ta’ l-industrija fil-Komunità, u meta wieħed iqis l-evoluzzjoni parallela tal-prezzijiet tal-bejgħ ta' l-industrija fil-Komunità u l-ammont ta' profitt matul il-perjodu msemmi, il-pressjoni miżjuda fuq il-prezzijiet x'aktarx li twassal żgur għal tnaqqis fil-profitt ta' l-industrija fil-Komunità. L-indikaturi l-oħra x’aktarx li wkoll jiżviluppaw b’mod negattiv la darba l-industrija fil-Komunità jonqsilha l-bejgħ u jkollha tħabbat wiċċha ma’ prezzijiet li qed jonqsu b’mod sostanzjali.(102) Barra minn hekk, ma jidhirx li se jkun hemm aktar fatturi li x’aktarx jikkawżaw ħsara lill-industrija fil-Komunità. L-importazzjonijiet minn pajjiżi oħra kienu bi prezzijiet ogħla minn dawk mill- PRC , jew il-volumi konċernati kienu ħafna iżgħar, u m'hemm l-ebda indikazzjoni li dan se jinbidel fil-futur.(103) Fid-dawl ta' dan t'hawn fuq, ġie konkluż li jekk il-miżuri jitħallew jiskadu l-probabbiltà tkun li jerġa' jsir ħsara lill-industrija fil-Komunità minħabba l-importazzjonijiet iddampjati.H. L-INTERESS TAL-KOMUNITA`1. Introduzzjoni(104) Skond l-Artikolu 21 tar-Regolament bażiku, ġie eżaminat jekk it-titwil tal-miżuri eżistenti ta’ ta’ l- antidumping imurx kontra l-interess tal-Komunità b’mod ġenerali. Id-determinazzjoni ta’ l-interess tal-Komunità kien ibbażat fuq l-għarfien ta’ l-interessi kollha varji involuti, jiġifieri dawk ta’ l-industrija fil-Komunità, ta’ l-importaturi u l-kummerċjanti kif ukoll ta’ l-utenti tal-prodott konċernat.(105) Sabiex jiġi evalwat l-impatt li x’aktarx ikun hemm jekk jibqgħu jew ma jibqgħux għaddejjin il-miżuri, il-Kummissjoni talbet informazzjoni mingħand il-partijiet kollha interessati msemmija hawn fuq. Il-Kummissjoni bagħtet kwestjonarji lil 18-il importatur u 17-il persuna li jużaw il-prodott konċernat. L-ebda importatur ma wieġeb il-kwestjonarji, għalkemm tnejn minnhom għamlu rappreżentazzjonijiet bil-miktub. Fir-rigward ta’ dawk li jużaw il-prodott, wieħed minnhom wieġeb parzjalment il-kwestjonarju.(106) Ta’ min jiftakar li, fl-investigazzjoni ta’ qabel, l-adozzjoni ta’ miżuri ma tqiesetx li tmur kontra l-interess tal-Komunità. Barra minn hekk, ta’ min jinnota li l-investigazzjoni preżenti hija t-tieni reviżjoni dwar l-iskadenza, li qed tanalizza l-qagħda li fiha l-miżuri ta' ta’ l- antidumping diġa’ qegħdin fis-seħħ. Għalhekk, iż-żmien magħżul għal u n-natura ta’ l-investigazzjoni preżenti jagħtu lok biex jiġi evalwat kull impatt negattiv mhux f’postu li l-miżuri preżenti ta’ ta’ l- antidumping seta’ kellhom fil-passat fuq il-partijiet konċernati.(107) Abbażi ta’ dan ġie eżaminat, jekk, minkejja l-konklużjonijiet dwar li l-iddampjar jibqa’ għaddej u l-probabbiltà li jerġa’ jsir ħsara, jeżistu raġunijiet interessanti li jwasslu għall-konklużjoni li mhux fl-interess tal-Komunità li jinżammu miżuri f’dan il-każ partikulari.2. L-interessi ta’ l-industrija fil-Komunità(108) Ta’ min jiftakar li ġie stabbilit li mingħajr ma jinżammu l-miżuri ta' kontra l-iddampjar, l-iddampjar x'aktarx jibqa' għaddej bi profitt ta' iddampjar għoli u li jiżdied, li jwassal biex il-qagħda ta' l-industrija tal-Komunità tmur għall-agħar, li xorta għadha mhix f’kundizzjoni stabbli, li rkuprat għal kollox. Min-naħa l-oħra, jekk il-miżuri jibqgħu għaddejjin għandu jgħin lill-industrija fil-Komunità biex tirkupra għal kollox u jiġi evitat li jsir aktar ħsara. Barra minn hekk, l-isforzi magħmula mill-industrija fil-Komunità biex iżżid l-effiċjenza tal-produzzjoni tagħha u biex ittejjeb il-kompetittività tagħha, u l-profitt magħmul mill-industrija fil-Komunità fl-aħħar tliet snin tal-perjodu kkunsidrat, juru li l-industrija fil-Komunità hi vijabbli u kompetittiva.(109) Meta wieħed iqis dan t'hawn fuq, jidher li jeħtieġ li jiġu mtawla l-miżuri eżistenti sabiex jiġu evitati l-effetti negattivi ta' l-importazzjonijiet iddampjati, li jistgħu jipperikolaw il-proċess ta' irkuprar ta' l-industrija fil-Komunità u fl-aħħar mill-aħħar l-eżistenza tagħha stess, u konsegwentement in-numru ta' impjiegi. Wieħed irid iqis ukoll li jekk l-industrija fil-Komunità tgħib, se jkun hemm impatt negattiv ukoll fuq l-industrija ‘l bogħod mis-sors, peress li din ta’ l-aħħar tara tnaqqis sinifikanti fl-għażla tagħha ta’ fornituri.3. L-interessi ta’ l-importaturi(110) Kif dikjarat hawn fuq, l-ebda wieħed mill-importaturi mhux relatati ma wieġeb il-kwestjonarju mibgħut mill-Kummissjoni. In-nuqqas ta’ kooperazzjoni huwa minnu nnifsu indikazzjoni li dan is-settur m'għadda minn l-ebda effett negattiv sostanzjali fuq il-qagħda ekonomika tiegħu minħabba l-impożizzjoni tal-miżuri. Dan hu kkonfermat mill-fatt li l-importaturi baqgħu jinnegozjaw il-prodott konċernat f’volumi sinifikanti, anki billi għollew il-volum impurtat matul il-perjodu konċernat.(111) Wieħed għalhekk jasal għall-konklużjoni li l-qagħda ekonomika ta’ l-importaturi tal-prodott konċernat ma ġietx influwenzata b’mod negattiv sostanzjalment bl-impożizzjoni tal-miżuri ta' ta’ l- antidumping li hemm fis-seħħ bħalissa. Għall-istess raġunijiet, ma tantx hemm probabbiltà wkoll li jekk il-miżuri jibqgħu għaddejjin iwasslu biex il-qagħda ekonomika tagħhom tmur għall-agħar fil-futur.4. L-interessi ta’ l-utenti(112) Dawk li jużaw il-prodott konċernat, jiġifieri l-industrija ‘l bogħod mis-sors, huma primarjament il-produtturi tar-refrattarji. Kif intqal hawn fuq, wieħed biss mis-17 -il persuna li jużaw il-prodott li lilhom intbagħat il-kwestjonarju mis-servizzi tal-Kummissjoni wieġbu, u parzjalment biss. Bl-istess mod bħal għall-importaturi, il-livell baxx ta’ kooperazzjoni hu fih innifsu indikazzjoni li dan is-settur ma ħass l-ebda effett negattiv sostanzjali fuq il-qagħda ekonomika tiegħu minħabba l-miżuri. Għalkemm ir-rappreżentanza tal-kumpanija li tikkoopera għall-industrija ‘l bogħod mis-sors hi limitata, peress li xtrat inqas minn 5 % tad- DBM totali impurtat mill- PRC matul il-PI, l-impatt tal-miżuri fis-seħħ fuq il-qagħda tagħha kien evalwat.(113) F’dan ir-rigward, l-investigazzjoni stabbilixxiet li dak li juża’ l-prodott li kkoopera baqa’ jimporta d- DBM li joriġina mill- PRC minkejja l-miżuri fis-seħħ. Dawn il-miżuri għalhekk ma servewx ta’ deterrent għall-produtturi tar-refrattarji biex iwassluhom biex jibdlu s-sorsi tagħhom ta' fornitura. Filwaqt li d- DBM jikkostitwixxi parti mhux negliġibbli, għalkemm żgħira, tal-prezz tal-produzzjoni tar-refrattarji, il-prezzijiet ta’ l-importazzjonijiet Ċiniżi kienu xorta waħda baxxi b’mod komparattiv, u naqqsu anki bħala medja matul il-perjodu kkunsidrat. Għalhekk, wieħed jista’ jikkonkludi li l-miżuri ta’ ta’ l- antidumping ma kellhom l-ebda influwenza sinifikanti negattiva fuq il-qagħda tal-prezz u fuq l-ammont ta’ profitt ta’ dawk li jużaw il-prodott konċernat.(114) Dak li juża’ l-prodott li kkoopera stqarr li, għalhekk fiż-żmien immedjat iż-żamma tal-miżuri ta’ ta’ l- antidumping ma jkollha l-ebda influwenza sinifikanti fuq il-qagħda tiegħu, fiż-żmien mezzan jew fit-tul tista’ twassal biex jinħolqu aktar u aktar refrattarji barra l-KE u jiġi impurtat fil-KE minflok il-materjal mhux maħdum, DBM.(115) F’dan ir-rigward, wieħed irid jiftakar li, kif muri hawn fuq, ir-riżultat tal-miżuri ta’ ta’ l- antidumping li hemm fis-seħħ ma kienx biex jagħlaq is-suq Komunitarju għall-importazzjonijiet tad- DBM , iżda aktar biex jiġġieled il-prassi ta' kummerċ inġust u biex jirrimedja sa ċertu punt l-effetti qarrieqa ta' l-importazzjonijiet iddampjati. Li tkun assigurata l-kompetizzjoni ġusta għall-industrija tad- DBM fil-Komunità tfisser ukoll li jkun garantit livell għoli ta’ kompetizzjoni bejn il-fornituri tad- DBM , inkluż l-esportaturi Ċiniżi tad- DBM , fis-suq tal-KE.(116) Barra minn hekk, instab li l-esportazzjonijiet mill- PRC saru bi prezzijiet ogħla lejn xi swieq kbar oħra, inkluż l-Istati Uniti, milli lejn il-Komunità. Il-miżuri għalhekk ma jidhirx li ġagħlu l-prezzijiet ta' importazzjoni fil-Komunità biex jogħlew aktar mill-prezzijiet ta' l-importazzjoni lejn terza pajjiżi oħra. L-affermazzjoni li jekk il-miżuri ta’ ta’ l- antidumping jibqgħu għaddejjin se jaffettwaw il-kompetittività fi swieq oħra ġiet għalhekk imwarrba.(117) Għalhekk waslu għall-konklużjoni li, jekk il-miżuri jinżammu fuq l-istess livell, dan ma jfissirx li l-qagħda ta’ l-utenti se tmur għall-agħar.5. Konklużjoni dwar l-interess tal-Komunità(118) L-investigazzjoni wriet li l-miżuri eżistenti ta’ ta’ l- antidumping taw lok lill-industrija fil-Komunità biex tirkupra sa ċertu livell. Jekk il-miżuri jitħallew jiskadu, dan jipperikola l-proċess ta’ irkuprar, u jista’ jwassal biex l-industrija fil-Komunità tgħib. Għalhekk, it-tkomplija tal-miżuri hi fl-interess ta' l-industrija fil-Komunità.(119) Barra minn hekk, fl-imgħoddi, il-miżuri eżistenti dehru li ma kellhom l-ebda effetti negattivi sinifikanti fuq il-qagħda ekonomika ta’ l-utenti u ta’ l-importaturi. Kull żieda fil-prezz, jekk ikun hemm, għal utenti li tiġi mill-impożizzjoni tal-miżuri ta’ kontra l-iddampjar, abbażi ta’ l-informazzjoni miġbura waqt l-investigazzjoni preżenti, ma tidhirx li hi sporporzjonali meta mqabbla mal-benefiċċju għall-industrija fil-Komunità li nkiseb bit-tneħħija tat-tgħawwiġ fil-kummerċ ikkawżat mill-importazzjonijiet iddampjati, kif ukoll għall-benefiċċju ta' min juża' l-prodott f'kompetizzjoni kontinwa bejn il-fornituri differenti tad- DBM fis-suq tal-KE. Għalhekk, wieħed jasal għall-konklużjoni li m’hemm l-ebda raġunijiet interessanti kontra t-titwil tal-miżuri eżistenti ta’ kontra l-iddampjar.I. MIŻURI TA’ L- ANTIDUMPING(120) Il-partjiet kollha konċernati ġew mgħarrfa bil-fatti u l-kunsiderazzjonijiet essenzjali li fuqhom hi proposta ż-żamma tal-miżuri eżistenti. Huma ngħataw perjodu li fih jistgħu jagħmlu rappreżentanti sussegwentement għar-revelazzjonijiet. Ma rċevew l-ebda kummenti li kienu tali biex jibdlu l-konklużjonijiet t’hawn fuq.(121) Għalhekk isegwi minn dan t'hawn fuq li, kif provdut mill-Artikolu 11(2) tar-Regolament bażiku, id-dazji varjabbli ta' ta’ l- antidumping flimkien mal-prezz minimu ta’ EUR 120 kull tunnellata fuq l-importazzjonijiet tad- DBM li joriġinaw fil- PRC imposti mir-Regolament (KE) Nru 360/2000, kif emendat l-aħħar mir-Regolament (KE) Nru 986/2003, għandhom jinżammu,ADOTTA DAN IR-REGOLAMENT:Artikolu 11. Dazju definittiv ta’ ta’ l- antidumping qiegħed b’dan jiġi impost fuq l-importazzjonijiet tal-manjesja maħruqa sew li jaqa’ fi ħdan il-kodiċi NM 2519 90 30 li joriġina fir-Repubblika tal-Poplu taċ-Ċina.2. L-ammont tad-dazju għandu jkun1.  id-differenza bejn il-prezz minimu ta’ l-importazzjoni ta’ EUR 120 kull tunnellata u l-prezz nett, b’xejn fuq il-fruntiera tal-Komunità, qabel id-dazju, fil-każijiet kollha fejn dan ta’ l-aħħar huwa:2.  inqas mill-prezz minimu ta’ l-importazzjoni, u3.  stabbilit abbażi ta’ invojs maħruġa mill-esportatur li jinsab fir-Repubblika tal-Poplu taċ-Ċina direttament lill-parti mhux relatata fil-Komunità ( Taric kodiċi addizzjonali A439).4.  żero, jekk, il-prezz nett, b’xejn fil-fruntiera tal-Komunità, qabel id-dazju, hu stabbilit abbażi ta’ invojs maħruġa minn esportatur li jinsab fir-Repubblika tal-Poplu taċ-Ċina direttament lill-parti mhux relatata fil-Komunità u ugwali għal jew ogħla mill-prezz minimu ta’ l-importazzjoni ta’ EUR 120 kull tunnellata (kodiċi Taric addizzjonali A439).5.  ugwali għad-dazju ad valorem ta’ 63,3% fil-każijiet l-oħra kollha li ma jaqgħux taħt is-sottoparagrafu (a) u (b) t'hawn fuq (kodiċi addizzjonali Taric A999).3. Fil-każijiet fejn id-dazju ta’ ta’ l-antidumping hu stabbilit skond is-sottoparagrafu 2(a) ta’ l-Artikolu 1 u fejn l-oġġetti ġratilhom il-ħsara qabel ma daħlu fis-suq u, għalhekk, il-prezz li tħallas fil-verità jew li jrid jitħallas hu mqassam biex jiġi determinat il-valur tad-dwana skond l-Artikolu 145 tar-Regolament tal-Kummissjoni (KEE) Nru 2454/93 tat-2 ta' Lulju 1993 li jistipula d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità[7], il-prezz minimu ta' l-importazzjoni msemmi hawn fuq għandu jitnaqqas b'persentaġġ li jikkorrispondi għat-tqassim tal-prezz li tħallas fil-verità jew li jrid jitħallas. Id-dazju li jrid jitħallas imbagħad se jkun ugwali għad-differenza bejn il-prezz minimu ta’ l-importazzjoni mnaqqas u l-prezz nett imnaqqas, b’xejn fil-fruntiera tal-Komunità, qabel ma jgħaddi mid-dwana.4. Sakemm ma jkunx speċifikat mod ieħor, id-dispożizzjonijiet fis-seħħ li jikkonċernaw id-dazji u prassi doganali oħra għandhom japplikaw.Artikolu 2Dan ir-Regolament għandu jidħol fis-seħħ l-għada li jiġi ppubblikat fil- Ġurnal Uffiċjali ta' l-Unjoni Ewropea.Dan ir-Regolament għandu jorbot fl-intier tiegħu u huwa applikabbli direttament fl-Istati Membri kollha.Magħmul fi Brussell, [...]Għall-KunsillIl-President[…] [1] ĠU L 56, 6.3.1996, p.1, Regolament kif emendat l-aħħar mir-Regolament tal-Kunsill (KE) Nru 2117/2005 (ĠU L 340, 23.12.2005, p. 17).[2] ĠU L 306, 11.12.1993, p.16.[3] ĠU L 46, 18.2.2000, p. 1. Regolament kif emendat l-aħħar mir-Regolament (KE) Nru 986/2003 (ĠU L 143, 11.6.2003, p. 5).[4] ĠU L 143, 11.6.2003, p. 5.[5] ĠU C 215, 27.8.2004, p. 2.[6] ĠU C38, 15.2.2005, p. 2.[7] ĠU L 253, 11.10.1993, p. 1. Regolament kif emendat l-aħħar mir-Regolament (KE) Nru 215/2006 (ĠU L 38, 9.2.2006, p. 11).